钦定古今图书集成/明伦汇编/闺媛典/第133卷 > 潘廷臻妻季氏
## 钦定古今图书集成/明伦汇编/闺媛典/第133卷 > 潘廷臻妻季氏

按《处州府志》：“季氏，潘廷臻妻。年二十六而寡，亲戚欲
夺其志，季厉声曰：‘必然，吾当求见良人于地下’。众愕
然而止，遂苦守终身。”

===高应魁妻梁氏===按《处州府志》：“梁氏，高应魁妻。氏出少师梁公后，习知
闺训。年二十五，夫亡。舅姑老，一子病，氏上事下抚，独
处幽室，纺绩自给，人罕觏其面。贵室耳其贤欲娶之，
氏曰：‘夫亡所不即死者，以子幼无所属耳，宁图他适
哉’？年七十一终。”